The Entail; or, The Lairds of Grippy
So you see, Grippy'--  'I wis, Dirdumwhamle,' interrupted the old man, 'that ye would either ca' me by name or Kittlestonheugh, for the Grippy's but a pendicle o' the family property; and though, by reason o' the castle being ta'en down when my grandfather took a wadset on't frae the public, we are obligated to live here in this house that was on the land when I made a conquest o't again, yet a' gangs noo by the ancient name o' Kittlestonheugh, and a dochter of the Walkinshaws o' the same is a match for the best laird in the shire, though she had na ither tocher than her snood and cockernony.'